﻿ANUL IX, NR 33 Revista ASOCIAȚIEI CULTURALE HANGU ECOUL HANGULUI Pagina 2 Anul IX, nr 33 ”ECOUL HANGULUI” Revistă culturală și de istorie, cu apariţie trimestrială Anul IX, numărul 33 Editată la BIBLIOTECA PUBLICĂ HANGU Toamna sub egida Toamna s-a întors la noi, „ASOCIAŢIEI CULTURALE HANGU” Alintând copacii goi, HANGU – NEAMŢ Sub frunze ascunzând cărările Și uscând, în grabă, florile Director revistă: Prof GHEORGHE DRUGĂ Către cerul plin de nori Păsările pleacă-n zbor, Colectivul de redacţie: Codrul capătă culoare Bibliotecar, Liliana Pîntea - redactor-şef Luând galben de la soare Prof Gheorghe Drugă Prof Dumitrița Ungureanu Drag anotimp minunat Ref Ţîrdea Mădălina Cât de mult te-am așteptat! Ed Lupu Maria Prof Vasile Marcoci Sergiu Topliceanu, clasa a IV-a Școala Hangu, Preot Ioan Simiraş înv Carmen Munteanu Prof, Ana-Maria Anania Toamna Fotografii coperta: Toamna, anotimp iubit, Bianca Elena și Carmen Ilinca La noi iarăși a venit, Picturi, Anca Bulgaru Coborând, încet, din munte, Aducând coșuri cu fructe, I S S N – on-line – 2068 – 4517 I S S N – format clasic – 2068 - 4878 Frunze multe pe cărări, Păsări mii zburând spre zări, Telefoane de contact: Nori greoi, pe cerul lin, Liliana Pîntea – 0731024838 Prin flori, încă un suspin Gavril Lupu – 0233/257524 Toamnă dragă, nici nu știi, Toate materialele publicate în această Cât te-am așteptat să vii!!! revistă sunt protejate potrivit Legii nr Să colorezi lumea toată 8/1996, privind dreptul de autor și Cu bagheta-ți fermecată drepturile conexe Să suni clopoțelul iară, Potrivit art 206 Cod Penal, Să venim voioși, la școală! responsabilitatea pentru conţinutul articolelor publicate aparţine autorilor Luca Pricop, clasa a IV-a, Școala Hangu, înv Carmen Munteanu ECOUL HANGULUI Pagina 3 Anul IX, nr 32 Mai aproape de Cer Mai aproape de Cer Mai aproape de Cer ARIPI SPRE LUMINĂ „Împărăteasă, Maică a Împăratului Hristos, care prin tine s -a arătat să ne facă fii şi fiice împărăteşti, ţie aducem mulţămită pentru prea-multele bunătăţi şi acoperemântul şi ocrotirea de văzuţii şi nevăzuţii noştri vrăjmaşi, din veac şi până în acest ceas Maică cea bună a lui Dumnezeu, înalţă rugăciunile şi cererile noastre la Înălţimea Sa cea vecinică, Cel fără de moarte Dumnezeul şi Împăratul Hristos, pe care ai născut Frica de Dânsul, Dreptul Judecător, a istovit toate puterile noastre, şi nu mai îndrăznim să chemăm pe El şi să-i aducem rugăciune Călcat-am legea dragostei Sale, dispreţuit-am chinurile Sale până la sânge pentru noi, rătăcit-am în ţară străină, unde oamenii nu se osebesc de porci, nici hrana oamenilor de-a porcilor; L-am ocărât, L-am amărât, ne temem şi ne ascundem de Dânsul precum Adam când a greşit în Rai Şi vedem acum că fără de minte am cugetat şi fără de minte am umblat Dar precum vinovatul nu îndrăzneşte a se ruga Judecătorului, ci caută pe cei apropiaţi Lui şi-i roagă să mijlocească la Judecător, şi noi, ca nişte vinovaţi dintre cei mari, ca nişte păcătoşi dintre cei negri de păcate; ca nişte nelegiuiţi, şi încă preacurvari, ca nişte nebuni fără de minte, şi încă nemaiîntâlniţi, nu avem îndrăzneală înaintea Sa, a Dreptului Judecător, ci venim la tine, Maica cea bună a Dreptului Judecător Hristos Soleşte pocăinţa noastră şi ale noastre rugăciuni, ca să preaslăvim pe tine, precum părinţii noştri sârbi care ţie s-au rugat şi de la tine bucurie au primit, şi-au mărturisit şi-au întărit aceasta cu pecetea multor biserici ridicate în cinstea ta Ţie ne rugăm, Împărăteasă, Maică a Împăratului Hristos, du înaintea fiului tău, Dumnezeului şi Mântuitorului nostru, aceste rugăciuni: Iată-ne pe noi, Doamne, toţi păcătoşii Tăi sârbi, în duh şi adevăr, închinându-ne celor sfinte ale Tale Iată-ne în cetatea cea sfântă a Ierusalimului, întru care proroceau David şi Prorocii întruparea Ta Închinămu-ne Sionului Tău cel sfânt şi ne rugăm Ţie, iartă-ne pe noi şi ne mântuieşte Amin Iată-ne în Nazaretul cel sfânt, întru care Preasfânta Maica Ta a primit Bunavestire a măritului Arhanghel Gavriil, cum că pe Tine va zămisli de la Duhul Sfânt şi Împărat Te vei naşte, a căruia Împărăţie nu va avea sfârşit Închinămu-ne şi ne rugăm Ţie: Iartă-ne pe noi, păcătoşii, şi ne mântuieşte Iată-ne în peştera Betleemului, unde oareşcând închidea David oile neînţelegătoare şi mieii săi, întru care Te-ai născut, Cuvinte al lui Dumnezeu, căruia s-au închinat păstorii şi Magii; acolo unde steaua a strălucit şi a călăuzit către Tine, acolo unde îngerii cântau slavoslovie: Slavă întru cei de sus lui Dumnezeu şi pe pământ pace, între oameni bunăvoire, iată-ne şi pe noi, păcătoşii, închinându-ne Ţie şi rugându-te: greşit-am, Doamne Iisuse, iartă-ne pe noi şi ne mântuieşte Iată-ne pe urmele Tale, întru toate cetăţile şi satele prin care ai umblat, şi ai propoveduit bunavestire a vieţii vecinice, şi ai lucrat minuni; sărutăm fiecare urmă a Ta, îţi slăvim dumnezeirea şi ne rugăm Ţie: iartă-ne pe noi, păcătoşii, şi ne mântuieşte Iată-ne la râul cel sfânt al Iordanului, întru care Te-ai botezat, şi la iezerul unde ai ales pescarii a fi Apostoli, şi pe Thabor, unde Te-ai schimbat la faţă, şi în Sion unde, la Cina cea de Taină, Împărtăşirea cu Trupul şi Sângele Tău o ai rânduit spre mântuire, şi în Vithanía unde pe Lazăr ai înviat, şi în Biserica lui Solomon unde te-ai împotrivit făcătorilor de rele Întru toate aceste locuri, ne închinăm Ţie şi pe Tine rugăm: iartă-ne pe noi, Iisuse, Fiul lui Dumnezeu, iartă, iartă şi ne mântuieşte Iată-ne la înfricoşata Golgotha, pe care ai fost răstignit şi cu patimi ai mărturisit arătarea Ta, şi la mormântul dintru care ai înviat, şi în Eleon, de unde Te-ai înălţat Pretutindenea ne pocăim de păcatele noastre, pretutindenea cu pocăinţă plângem Pe Tine slavoslovim şi Ţie ne rugăm: Doamne, iartă, miluieşte şi mântuieşte pe noi, păcătoşii Tăi Nimenea nu ne poate ierta de nu ne ierţi Tu, căci am greşit Ţie Nimenea în cer şi pe pământ nu ne poate mântui de văzutul şi nevăzutul rău, fără de Tine, Doamne, căruia s-a dat toată puterea în cer şi pe pământ Greşit-am, iartă-ne, pentru rugăciunile preacuratei Maicii Tale şi pururea Fecioarei Maria Ţie se cuvine slavă şi slavoslovie, şi puterea şi stăpânia şi închinăciunea, de la toate neamurile şi noroadele cereşti şi pământeşti, în tot veacul şi în veci, împreună cu Tatăl şi cu Sfântul Duh Amin! Sfântul Ierarh Nicole Velimirovici ECOUL HANGULUI Pagina 4 Anul IX, nr 32 File de istorie File de istorie RĂZBOIUL PENTRU ÎNTREGIREA NEAMULUI ROMÂNESC În 28 iunie 1914, în Europa începe un război care, la vremea aceea, a fost apreciat drept cel mai mare război din istoria lumii Izbucnit în Europa, ca urmare a luptei dintre marile puteri pentru împărţirea lumii, pentru colonii, se va extinde şi în alte zone ale lumii, fiind numit primul război mondial, adică un război la scară planetară Războiul a fost premeditat şi, în vederea lui, puterile europene s-au grupat în două alianţe militare Prima dintre acestea cuprindea, iniţial Imperiul German, Imperiul Austro-Ungar şi Italia (Tripla Alianţă), dar, la începutul războiului, aceasta din urmă, şi-a declarat neutralitatea, astfel că cele două rămase, erau cunoscute sub numele de Puterile Centrale După izbucnirea războiului s-au adăugat Imperiul Otoman și Bulgaria A doua alianţă militară cuprindea alte trei mari puteri europene şi mondiale - Anglia, Franţa şi Rusia - denumită în epoca respectivă, Tripla Înţelegere (Antanta), la care au aderat, după începerea războiului, Italia, România, SUA, etc De specificat (întăresc) că, ceilalţi vecini ai noştri, sârbii erau aliaţi ai Antantei - de altfel războiul întâi mondial a debutat prin atacarea Serbiei de către Austro-Ungaria - bulgarii şi turcii (aceştia din urmă erau vecini ai noştri prin Marea Neagră) se situau de partea Puterilor Centrale Pentru România, ca stat de sine stătător, având în fruntea statului un rege (Carol I, descendent dintr-o dinastie germană şi cu simpatii evidente pentru o alianţă cu Puterile Centrale) situat între cele două alianţe militare, având teritorii locuite de români, atât în Imperiul Austro – Ungar, cât şi în Imperiul Rus, situaţia era deosebit de delicată, la izbucnirea războiului, în privinţa opţiunii ce o va adopta faţă de război Situaţia era complicată şi prin prisma faptului că şi societatea românească cunoştea o divizare în segmente cu sentimente radicale, în ceea ce priveşte poziţia pe care o va adopta România, în ce tabăra se va situa Spun sentimente radicale, fiindcă au fost atitudini ale unor ofiţeri şi politicieni români care, şi după ce România şi-a stabilit atitudinea definitivă, s-au delimitat de poziţia oficială şi au simpatizat în continuare sau, chiar au trecut de partea puterii cu care eram în război Trebuie să amintim că era şi o parte a forţelor politice care condamna, prin definiţie, războiul ca mijloc de rezolvare a oricăror probleme litigioase între state România, ca stat, şi poporul român, în majoritate, considera că, prin izbucnirea acestui război a sosit momentul favorabil şi mult aşteptat, pentru îndeplinirea idealului naţional- unirea tuturor provinciilor româneşti într-un singur stat - România Mare Şi pentru guvernul român de atunci - un guvern liberal, condus de un mare român - Ion I C Brătianu - exista dilema: de partea cărei tabere să se situeze România, luând în considerare că importante teritorii româneşti (Transilvania, Banatul, Bucovina, Maramureşul, Crişana,) se aflau în Imperiul Austro-Ungar, dar şi o altă provincie românească (Basarabia) se afla în componenţa Imperiului Rus Grea alegere, cu atât mai mult cu cât se ştia că România avea un tratat de asistenţă cu puterile din Tripla Alianţă (Germania, Austro-Ungaria, Italia), dar, în acelaşi timp, mulţi oameni politici români erau împotriva unei alianţe cu Rusia fiindcă stăpânea Basarabia Oricum , cele două tabere angajate în război, făceau presiuni asupra României, fiecare sperând într-o decizie favorabilă propriilor interese ECOUL HANGULUI Pagina 5 Anul IX, nr 33 File de istorie File de istorie Pentru moment, în contradicţie cu aşteptările regelui Carol I, Consiliul de Coroană al României, întrunit la Sinaia, în data de 3 august 1914, a hotărât adoptarea unei atitudini de neutralitate Va dura aceasta timp de doi ani de zile, până la 14 august 1916 După declararea neutralităţii, survine moartea regelui Carol I (septembrie 1914) Urmaşul lui la tronul României, regele Ferdinand, declară că va fi un rege al românilor şi va sluji interesele românilor Această atitudine va încuraja tot mai mult ca opţiunile românilor să se îndrepte spre o alianţă cu statele ce luptau împotriva Austro-Ungariei, ceea ce va căpăta consistenţă şi realitate, prin încheierea unui tratat de alianţă cu ţările din Antanta şi a unei convenţii militare, ţări care recunoşteau drepturile României, la încheierea păcii, asupra Transilvaniei, Banatului , Maramureşului şi Crişanei, în schimbul participării României la război Urmare a tratatului, România îşi îndeplineşte obligaţiile luate, şi intră în război împotriva Austro- Ungariei, la 14/15 august 1916 Campania armatei române din 1916 a debutat printr-un succes deosebit în Ardeal, ocupând toată secuimea, Braşovul, Sighişoara, Făgăraşul ajungând şi până la Sibiu Succese au fost şi în Banat Succesele armatei române din Ardeal au fost anihilate prin ofensiva armatei germane şi bulgare în Dobrogea unde, la Turtucaia, armata română înregistrează o înfrângere dezastruoasă, pusă pe seama neîndeplinirii unor obligaţii ale aliaţilor, atât în ceea ce priveşte începerea unei ofensive militare aliate în Peninsula Balcanică, a întârzieirii sosirii armatei ruse în Dobrogea, dar şi a neprevederii statului major român În cele din urmă, Dobrogea, lăsată, spre apărare, în grija armatei ruseşti, aliaţii noştri, este abandonată germanilor Pe frontul din Ardeal, armatele austro-ungare, întărite cu puternice unităţi germane, cu armament superior şi cu superioritate numerică, înfrâng rezistenţa armatei române în bătălia trecătorilor, trec linia Carpaţilor, câştigă bătălia din trecători, înaintând spre Bucureşti Singurul loc unde armata română a respins atacurile duşmane, sub deviza „Pe aici nu se trece!” a fost la Oituz Atacaţi şi dinspre sud - prin ofensiva armatei germane de la Zimnicea, sub comanda acelui general german, încununat cu titlul glorios de „”spărgătorul de fronturi”- Mackensen, armata română pierde şi bătălia de la Argeş, lăsând deschis drumul armatelor duşmane spre Bucureşti Armata română este înfrântă dar nu nimicită se retrage, în ordine, spre Moldova Se retrag în Moldova şi toate instituţiile statului Ia Iaşi, care devine capitala a ceea ce a mai rămas din România - Bucureştiul şi toată Muntenia şi Dobrogea ajungând sub ocupaţia germană Campania militară a României din 1916 a fost un dezastru Cea mai mare parte a României a intrat sub stăpânirea Germaniei Din România a mai rămas doar Moldova, unde s-au retras toate instituţiile statului şi armata * Retrasă în Moldova armata română va fi refăcută cu sprijinul unei misiuni militare franceze şi întărită cu mijloace de luptă şi armament modern O parte a armatei apăra graniţa dinspre Austro- Ungaria, în pasul Oituz şi pe toată graniţa Carpaţilor Orientali Cealaltă armată asigura frontul în faţa ECOUL HANGULUI Pagina 6 Anul IX, nr 33 File de istorie File de istorie armatei germane, pe linia Galaţi-Mărăşeşti Venise şi armata rusă dar mai mult a creat probleme decât să fie de folos armatei româneşti În vara anului 1917, armata română a rezistat eroic la Oituz, iar cea din zona Mărăşeşti, începe ofensiva care a dus la victoria de la Mărăşti (iulie) şi împingerea armatei germane înapoi Victoria aceasta nu a putut fi valorificată, din cauza defecţiunilor provocate de armatele ruseşti, astfel că românii au trebuit să se retragă din teritoriile eliberate prin bătălia de la Mărăşti şi să renunţe la planul de a continua ofensiva împotriva armatelor germane Tot în 1917, în august, armatele româneşti, obţin o mare victorie la Mărăşeşti, oprind ofensiva armatelor germane care vizau ocuparea Moldovei, scoaterea României din luptă O mare victorie a obţinut şi armata de la Oituz, prin oprirea ofensivei armatei austro-ungare, în 1917 Prin victoriile de la Mărăşti, Mărăşeşti şi Oituz , s-a păstrat fiinţa statului român şi a armatei româneşti, condiţii absolut necesare pentru eliberarea teritoriului ocupat şi pentru înfăptuirea unirii tuturor provinciilor româneşti Victoriile din 1917 au asigurat păstrarea independenţei României, continuitatea statală şi păstrarea forţei militare româneşti Din păcate, evenimentele din Rusia- revoluţia care a dus la înlăturarea ţarului, apoi la cucerirea puterii de către bolşevici (comuniştii ruşi), au determinat dezertarea armatelor ruseşti de pe front, retragerea ei, în dezordine şi de pe frontul românesc, chiar conflicte între cele două armate, până atunci aliate Noua putere din Rusia încheie armistiţiu cu Germania şi Austro-Ungaria, cu alte cuvinte scoate Rusia din război Armata rusă din România se retrage în dezordine, prin Basarabia, unde se proclamase o republică moldovenească autonomă, în frunte cu Sfatul Ţării, căutând să impună acolo, la conducere, organizaţii bolşevice Sfatul Ţării cheamă în ajutor armata română care, în ianuarie 1918, alungă bandele ruseşti, eliberează Chişinăul şi toată Basarabia, creând condiţii ca românii de acolo să-şi hotărască singuri soarta Pentru România situaţia din Rusia, ieşirea Rusiei din război, a însemnat o catastrofă Rămasă cu totul izolată de aliaţii ei - Franţa şi Anglia - singură în faţa celor două mari imperii - Germania şi Austro-Ungaria Neajutorată şi în faţa unor armate puternice pe frontul de est, România, părăsită de aliatul rus, este nevoită să încheie armistiţiu (9 decembrie 1917) cu armatele germane şi austro – ungare, apoi Pacea de la Bucureşti, din mai 1918 Pacea impunea noi pierderi teritoriale pentru România şi grele sacrificii economice, dar a fost necesară Se menţinea fiinţa de stat românească şi armata română, care, în condiţiile când Austro-Ungaria se va dezintegra, în octombrie-noiembrie 1918, când o armată franceză, prin Balcani, ajunge la Dunăre, iar Germania era înfrântă de armatele franceze, engleze şi americane pe frontul de vest, România va denunţa pacea de la Bucureşti şi reintră în război; armatele germane se retrag din România care, prin armata sa, va asigura condiţiile pentru ca românii din celelalte provincii româneşti, să-şi poată exprima în pace voinţa lor de unire cu România, în 1918 Războiul susţinut de România, în anii 1816-1918 şi continuat în 1919, pentru români, nu a fost un război de cucerire, ci unul pentru eliberarea teritoriilor româneşti aflate sub stăpâniri străine, un război de întregire naţională Sacrificiile au fost enorme, dar finalul a consemnat împlinirea unui ideal nutrit de veacuri-un singur stat românesc-România Mare Profesor de istorie, Gheorghe Drugă ECOUL HANGULUI Pagina 7 Anul IX, nr 33 Amintiri Amintiri Amintiri RÂNDURI DESPRE STRĂMUTARE M-am născut în satul Reteș, care se afla exact la nivelul Spitalului ”Carol I” de la Hangu, dar pe celălalt mal al Bistriței Pe linia tatălui, bunica mea era originară din Hangu, din familia Savin, iar bunicul Mihai Lazăr (erou căzut la Mărășești, în 1917) era din satul Audia Tatăl meu, Gavril Lazăr, muncitor forestier ( ”la pădure”, cum se spunea atunci), toată viață a dorit să-și facă o casă proprie, cumpărând în acest scop, un teren la Hangu, nu departe de spital, lângă locuința familiei Cerchez, dar strămutarea l-a obligat să-și schimbe planurile Eu eram elev la liceul de la Borca în 1959, când a început strămutarea în masă a locuitorilor satului Reteș, însă tata nu s-a grăbit deloc cu evaluarea și strămutarea Nu voia nici în ruptul capului să părăsească locul natal El spunea că bătrânii satului nu au de gând să se mute în altă parte, iar la un pahar de vin la cârciuma din Gura Hangului mai zicea că el va bea toată apa care ajunge la sat Nu doar că le era enorm de greu să se desprindă de locurile unde s-au născut, au crescut și și-au întemeiat familii și gospodării, unii dintre ei mai știau și că a mai existat odată încă un proiect al acestui baraj, proiect cu care Dimitrie Leonida își încheiase studiile la berlin și obținuse diploma de inginer, dar atunci, deși au existat destule zvonuri, nu s-a materializat nimic Așa că el, ca de altfel mulți alți hangani, trăgea nădejdea că și de astă dată nu se va face nimic, că nu vor ajunge banii la stat nici de astă dată Însă în vara anului 1959, când a fost amenințat că dacă nu se mută, casa va fi dărâmată cu tractorul (un tanc transformat în aceast scop în tractor), după o evaluare de râs, minimă, cam 17-18 mii de lei, care i-au ajuns doar pentru plata transportării casei demolate în grabă, s-a mutat la Căciulești, comuna Girov, unde singura mângâiere era faptul că s-au mutat acolo mulți oameni din Hangu sau din Reteș, unii rude de ale lui Și cum ar fi putut să aibă sufletul împăcat când satul lui drag a fost acoperit de ape și șters definitiv nu doar de pe fața pământului, ci și de pe hartă Nu s-a putut obișnui niciodată cu ideea că în urma lui au rămas ale nimănui terenurile de pe dealuri, fânețele gospodăriei, căci întotdeauna părinții mei țineau 12-14 oi, o vacă, 2 boi, cu care lucra tata la pădure, ceea ce îl obliga ca vara să cosească hectare de iarbă, pentru întreținerea animalelor peste iarnă De mic copil, vara eu eram păstorul mieilor pe prundul din fundul Reteșului, care se întindea până aproape de satul Fârțâgi La începutul acestui prund, era o poiană frumoasă, un teren ca în palmă, acoperit cu iarbă, unde avea loc sâmbătă jocul (dansul) tinerilor (flăcăilor și fetelor) satului, la care, în calitate de muzicant era invitat Costică Sfâcnea (de loc, pare-se din Bistricioara) cu vioara lui, un bărbat cu ochii albaștri-albaștri, puțin cam zănatic Tot acolo se strângeau și jucau fotbal tinerii satului După douăzeci de ani, la începutul anilor 1980, când am revenit odată la Ceahlău și am mers cu barca pe lac la pescuit, am văzut că biserica din satul Răpciune, care se afla nu departe de Pârâul Mare, nu fusese distrusă până la temelie, i se mai vedeau o parte din pereți, care ieșeau dea supra apei, căci atunci nivelul lacului scăzuse mult Sunt convins că și sătenii de aici s-au împotrivit atât cât au putut, să nu le dărâme lăcașul lor drag, unde se rugau bunului Dumnezeu și cred, că, în pripă, nu au putut distruge total biserica Cum am văzut și am auzit, și cimitirul satului a fost strămutat în totalitate, în satul Schit, lângă biserica nouă (și pe atunci încă neterminată) ECOUL HANGULUI Pagina 8 Anul IX, nr 33 Amintiri Amintiri Amintiri Într-adevăr, pentru majoritatea sătenilor de la munte (adică pentru munteni), strămutarea forțată din locurile strămoșești la câmpie, în alte localități, a devenit tragedia a vieții lor, căci schimbarea modului de viață, a ocupațiilor, a sărbătorilor (hramului bisericii, etc ) a lăsat răni adânci, de nelecuit pentru generațiile de atunci În condițiile vieții de astăzi, când milioane de români părăsesc satele și orașele natale în căutare de lucru în alte țări, mulți părăsind definitiv țara, drama pe care au trăit-o mii de oameni acum 60 de ani pare un eveniment neînsemnat Total greșită această impresie M- a impresionat, după ce am vizionat filmul ”Hangu – lacrimi din adâncuri” străduință intelectualilor din Hangu, pentru a actualiza tragedia locuitorilor satelor de pe Valea Bistriței, forțați de regimul de atunci să-și părăsească locurile natale, locuri cu o bogată istorie Rămân un admirator al straduintelor dumneavoastră pentru ce faceți și alătur și câteva fotografii ale dealurilor copilăriei mele Mihai (Mircea) Lazăr, prof univ dr docent, Sankt-Petersburg, Rusia N B Îi mulțumesc domnului profesor universitar doctor docent, filosof, sociolog și politolog la Universitatea de Hidrometeorologie, Mircea Lazăr, pentru promptitudinea cu care a răspuns rugăminții mele, aceea de a scrie, pentru paginile revistei noastre, despre anii copilăriei petrecuți la Hangu Îi mulțumesc și colegei mele Iolanda Lupescu - Biblioteca Borca, care a înlesnit ”întâlnirea” noastră E o adevărată onoare pentru mine să cunosc Oameni de o asemenea valoare, care își au sorgintea la Hangu (redactor șef, Liliana Pîntea) Micii scriitori Micii scriitori Micii scriitori Micii scriitori O ZI ÎNSORITĂ DE TOAMNĂ A treia fiică a anului pășise doar de câteva zile peste locuința mea Oglinda cerului liniștit, doar cu câțiva nori pe el, acoperea chipul soarelui cu un văl de umbră Știu că atunci când codrii împrumută din culorile soarelui, îmbrăcându-se în haine de sărbătoare, este deja septembrie Anul acesta este un septembrie tânăr, poposit într-o după amiază călduroasă, ce-mi umple sufletul de încântare Vorbesc cu toamna (de parcă n-aș avea ce face) despre minunatele schimbări din natură Fructele din livezi au început ușor să prindă culoare, o culoare veselă și un gust dulce -acrișor Frunzele, obosite de atâta soare, se dezlipesc ușor de pe crengi, zboară odată cu vântul și se aștern triste, în covoare aurii, sub copacii care le-au purtat de grijă toată primăvara și toată vara Printre frunzele rămase pe ramuri, păsările își cântă, îngândurate, ultimele triluri înainte să plece, vâslind pe albastrul cerului, în înălțimi, spre alte zări Un iz de busuioc și de dumitrițe îmi dă târcoale, în timp ce vorbesc cu toamna, iar câteva raze se arată, de peste dealuri, ca un ultim salut Sunt atât de frumoase zilele însorite din septembrie! Nu vreau să mă gândesc la vremea mohorâtă, în care noiembrie își va arunca lacrimile peste flori ofilite, peste copacii goi, peste cuiburile părăsite, peste codrul desfrunzit și peste dealurile înfrigurate Îi spun toamnei că îmi doresc ca acest septembrie însorit să nu mai plece niciodată, iar ea, înfiorată, își aruncă în vânt, pletele-i de frunze ruginii Eliza Marc, clasa a VIII-a, Școala Hangu, prof Carp Daniela ECOUL HANGULUI Pagina 9 Anul IX, nr 33 Tineri hangani, dincolo de hotarele țării Confesiunea unei hangance, studentă în Danemarca Motivația care stă în spatele scrierii acestul articol despre experiența mea de student în Danemarca este strict legată de faptul că vreau ca tinerii și copiii noștri frumoși din Țară Hangului să știe că au opțiuni nelimitate să își urmeze visurile În 2018, într-o Românie care face parte din UE și ONU, într-un context mondial de globalizare și revoluție digitală, cred cu tărie că românii au șanse și oportunități nelimitate să își urmeze visurile și să își creeze o viață așa cum își doresc ei, fie că locuiesc în Hangu sau în Copenhaga Experiență mea de studiu în străinătate a început cu Edmundo Edmundo este o organizație care te ajută să contactezi facultățile din străinătate și îți pune la dispoziție informațiile necesare, pentru a avea un proces de aplicare eficient și mai simplu pentru cei ce își doresc să studieze în străinătate Facultățile din țările scandinave pun mult accent pe întreaga experiență din liceu Dosarul de aplicare include foaia matricolă pe toți cei 4 ani de liceu, diplome și dovezi pentru activitățile extracurriculare, examene pentru a dovedi nivelul de cunoștințe în limba engleză, scrisori motivaționale și scrisori de recomandare de la profesori și, nu în ultimul rând, interviuri cu reprezentanții facultății la care aplici Bac-ul în sine nu este extrem de important, așadar eu am fost acceptată la facultate înainte de a lua bacul Interviul este cel mai important pentru că după ce au văzut nivelul de cunoștințe, determinarea și implicarea în activități extracurriculare își doresc să vadă dacă personalității tale i se potrivește ce urmează Ei știu mai bine că odată ajuns în Danemarca realizezi că în momentul în care pleci de acasă spre o altă țară trebuie să fii pregătit să devii adult peste noapte Părinții nu te pot ajuta să îți găsești o locuința Mătușa Maria nu te poate ”angaja” să o ajuți peste vara la diferite lucruri ca să se asigure că ai bani extra de buzunar În momentul în care aterizezi într-o țară nouă și nu cunoști pe nimeni, începi să înveți lecții prețioase Înveți că tu singur/a poți să faci orice îți propui, că trebuie să muncești din greu și că trebuie să îți gestionezi timpul foarte eficient ca să reușești să mergi la cursuri, seminarii, evenimente realizate și organizate de facultate și în același timp să lucrezi ca să te întreții Nu totul este glorios și distractiv, când ești student în străinătate Facultatea în Danemarca este gratuită și ai posibilitatea să primești și o bursa (SU), însă locuind într-o țară scandinavă este extrem de scump, iar opțiunea cea mai viabilă este să lucrezi în timpul tău liber Să iei din timpul tău de socializate, relaxare și să îți gestionezi timpul de studiu eficient că să ai timp de muncă Eu am avut norocul să am părinți iubitori care m-au susținut financiar în cea mai mare parte a primului an de studiu, iar pentru asta le mulțumesc și le promit că le voi fi toată viață extrem de recunoscătoare Eu am optat pentru un program cu diplomă dublă în Marketing Management și Inovație și Antreprenoriat Doi ani am studiat într-un orășel mai mic pe nume Viborg și doi ani în Copenhaga Stilul de studiu într-o facultate scandinavă este bazat foarte mult pe partea practică Cele mai multe examene presupun utilizarea teoriei din clasă, pentru a pune lucrurile în practică și pentru a crea unui rezultat tangibil - care trebuie să fie descris și analizat într-un raport - și justificat, ulterior, în cadrul unui examen oral În patru ani de studiu în Danemarca am cunoscut persoane din mai mult de 70 de țări și a trebuit să mă adaptez, să lucrez sau să studiez cu persoane care au culturi extrem de diferite Până și cele mai simple noțiuni, cum ar fi noțiunea timpului este percepută foarte diferit de anumite națiuni Colegii mei de studiu olandezi consideră că 5 minute întârziere, peste ora stabilită de întâlnire, este un gest nepoliticos și că trebuie pedepsit, iar colegii mei argentinieni cred că 20 de minute întârziere este acceptabil Înveți ECOUL HANGULUI Pagina 10 Anul IX, nr 33 Tineri hangani, dincolo de hotarele țării extrem de multe lucruri despre alte culturi și despre tine, intrând în contact cu alte națiuni și de aceea cred că aduce beneficii nelimitate capacitatea de a vorbi alte limbi străine Copiii din Hangu, cărora, în momentul ace sta, li se oferă posibilitatea de a avea lecții gratuite și timp pentru a învață 2 limbi străine, trebuie să știe că viitorul lor depinde de dorința și determinarea lor de a învață să vorbească alte limbi străine Știind engleză sau alte limbi de circulație internațională, poți să te conectezi cu persoane din toate lumea, poți să contactezi organizații sau companii de pe orice continent, poți să îți faci prieteni și cunoștințe din orice țară de pe acest glob pamântesc, poți să faci parte din proiecte internaționale și toate astea stând pe un pat din camera ta din Chiriteni, sau Grozăvești și folosind platforme online, cum ar fi Facebookul pe care oricum îl folosești în fiecare zi să vorbești cu prietenii tăi Ce-ar fi să folosești Facebookul ca să îți faci prieteni din Australia, sau din Mexic? Nu crezi că ar fi mai distractiv să joci Minecraft cu un prieten suedez care poate știe niște tip-uri bune, el fiind din țară în care jocul a fost creat? Internetul poate să fie cel mai bun prieten al tău și cel mai înțelegător și deștept profesor, dacă îl folosești pentru lucruri constructive În ultimii 4 ani am avut oportunitatea să călătoresc în mai mult de 10 țări Fie în excursii de studii, cu scopul de a învață academic cum alte țări procedează în anumite situații sau datorită curiozității mele personale Am călătorit în unele dintre cele mai dezvoltate țări din lume cum ar fi Norvegia, la zone de conflict militar din Orientul Mijlociu cum ar fi Palestina ( West Bank) și am descoperit că fiecare țară are problemele proprii mai mari sau mai mici Cert este că suntem norocoși că România nu este în conflict militar cu alte țări și că majoritatea drepturilor universale ale omului ne sunt asigurate La ce trebuie să lucrăm noi, românii, este să fim mai proactivi la nivel de individ și să ne rezolvăm problemele de la nivel local, împreună, fără să așteptăm ca guvernul, autoritățile locale sau chiar vecinul să ia inițiativa În același timp cred că trebuie să învățăm să ne cerem drepturile mai mult, chiar zi de zi pentru că nu e normal ca autobuzul să vină 30 de minute mai târziu după ora afișată sau nu e normal să vedem pe cineva aruncând ambalaje pe jos și noi să nu reacționăm, deși știm clar că acele ambalaje au potențialul ca în timp să ne otrăvească copiii sau nepoții Amenzile în România pentru aruncarea deșeurilor se întind de la 2000 de lei până la 5000 de lei, iar aceste amenzi sunt puse pentru a descuraja lipsa de inconștiență și poluarea provocată de aruncarea în natură/spații publice a gunoaielor Cred că trebuie să fim mai stricți unii cu ceilalți pentru a proteja binele comunității, al naturii și bunăstarea viitoarelor generatii, dar în același timp să fim mai toleranți și mai atenți la nevoile altora Ce m-a învățat experiența mea de student în Danemarca este că viața este generoasă, însă depinde de noi înșine dacă reușim să vedem generozitatea ei și să profităm de oportunitățile oferite de secolul XXI Georgiana Mitronici ECOUL HANGULUI Pagina 11 Anul IX, nr 33 Interviuri Interviuri De vorbă cu scriitorul Vasile Lupașc Prof Ana-Maria Anania Dragii mei, pentru numărul acesta al revistei, l-am invitat din nou pe prietenul nostru, scriitorul Vasile Lupașc, să stăm de vorbă și să ne împărtășească gândurile și opiniile sale asupra unor curiozități de ale noastre Îmi doresc din suflet (și știu că îmi împărtășiți și voi această dorință) să putem sta față în față cu acest om minunat și să ne lăsăm fascinați de harul său de povestitor Vocea lui blândă și impunătoare în același timp ne va purta prin importante episoade istorice, care vor prinde viață în prezența domnului Vasile Lupașc Este un scriitor extraordinar, care își pune în fiecare cuvințel câte o bucățică din sufletul lui mare și luminos, ajungând astfel la inimile fiecărui cititor - Mulțumesc că ați acceptat invitația noastră de a fi prezent din nou în paginile revistei Câteva gânduri pentru cititorii noștri? - Mulțumesc și eu! Sper să ne întâlnim curând! - Știți că ne dorim din suflet să vă avem printre noi, să povestim, să învățăm lucruri noi și frumoase, să ne încântați cu harul dvs de scriitor și povestitor Când veți avea puțin timp liber, acceptați invitația noastră? - Cu mare drag și bucurie! - Suntem în an centenar; o mare sărbătoare pentru țara noastră, dar și pentru fiecare dintre noi Cum vedeți dvs acest eveniment și ce ne puteți spune despre el? - Din punct de vedere organizatoric, este o sărbătoare imensă și ratată! DAR! Cel mai important aspect al serbării centenarului înca se poate împlini Ar trebui ca fiecare dintre noi să se unească cu Țara! Să facem un efort și cel puțin un an de zile să nu mai criticăm România cu fiecare ocazie Nimeni nu ne hulește mai mult decât o facem noi înșine De câte ori simțim nevoia să ne văităm de un aspect sau altul al societății românești, ar trebui să ne înghițim vorbele și să căutăm o soluție de a face să fie mai bine - Se pare că politica a acaparat toate scenele din viața României de astăzi și din păcate, oamenii ajung să ignore lucrurile care contează cu adevărat Ce sfaturi le-ați da cititorilor noștri? - Niciun sfat! Pentru că nu l -ar asculta! Cei care au făcut din România o ruină, nu pot asculta sfaturi de la cei care iubesc Țara Sunt două tabere diferite - Comuna Hangu este în dublă sărbătoare: pe lângă Centenar, sărbătorim și faptul că biserica din Hangu împlinește 100 de ani Considerați că Biserica joacă un rol important în destinul unui popor? - Absolut! Nu putem explica marile evenimente ale istoriei fără a înțelege sursa puterii și a regilor noștri Ori această sursă este credința în Dumnezeu, convingerea că fiecare dintre noi trebuie să își facă datoria față de Țară până la capăt chiar și atunci când șansele de victorie par nule Doar atunci când noi am dat totul, pune și Dumnezeu „ umărul” și minunile se întâmplă - Astăzi, mai mult ca niciodată, trebuie să ne iubim țara și să o ajutăm atât cât putem să se ridice Ce sfaturi le-ați da tinerilor în acest sens? ECOUL HANGULUI Pagina 12 Anul IX, nr 33 Interviuri Interviuri - Să înțeleagă că ei sunt România Țara nu este un concept abstract Noi toți suntem România Dacă noi suntem mai buni și mai responsabili în fiecare zi, România va fi o țară mult mai bine aranjată Depinde de fiecare dintre noi - De curând ați avut o nouă lansare de carte; la fel de minunată și plină de emoții ca și celelalte, căci așa ne-ați obișnuit Vă rugăm să ne povestiți câteva lucruri despre captivanta carte și despre viitoarele proiecte - Lucrarea prezintă extraordinara aventură istorică de la prima unire a triburilor dacice până la Unirea înfăptuită de către Mihai Viteazul și mai apoi la evenimentele care au marcat nașterea națiunii române, Unirea lui Alexandru Ioan Cuza și Marea Unire de la la 1918 Bogat și inspirat ilustrată, Marea Carte a Unirii se adresează în primul rând copiilor, dar informația istorică o face deosebit de valoroasă pentru toate categoriile de vârstă - Ce înseamnă pentru dumneavoastră "naționalismul" și dragostea de țară? - Cel mai natural sentiment Este la fel ca și dragostea de mamă Naționalismul trebuie trăit cu discreție și mai ales să excludă ura față de alte națiuni Acela nu este naționalism - Auzim diverse opinii, unele negative, altele pozitive, despre cum va arăta țara noastră peste câțiva ani Care este părerea dumneavoastră? - Țara va fi bine! Am avut momente și mai dure în istorie și mereu ne -am revenit Va fi bine! Despre cărți Despre cărți Cărțile au suflet, iar sufletul e o carte! Da…se vede bine, cărțile au suflet, au viață, au aripi și știu să și zboare Cărțile sunt pline de frumos Și da, sufletul meu e o carte nemuritoare, zi de zi în întregire Cu fiecare clipă tot mai veselă, mai colorată și încântătoare Iubesc să citesc Iubesc cărțile și fiecare rând din ele Sunt universul meu magic în care evadez zilnic, cel puțin pentru două sau trei ore, timp ce îngheață și mă duce spre alte lumi Cu fiecare carte zbor spre alte tărâmuri Cu fiecare carte, vizitez alte lumi Și mereu la contactul cu ele rămân uimită și fără cuvinte, ca în copilărie Cu fiecare tărâm cunoscut, conștientizez că sunt atâtea lumi pe care le mai am de descoperit, că universul acesta e atât de minunat și complex și că o viața de om e doar un crâmpei din multitudinea de lumi nescrise Fără cărți ni s-ar usca sufletul Căci se știe că atunci când două bucăți din univers se întâlnesc, fiecare dăruiește ceva Cărțile ne dăruiesc cunoaștere, înțelepciune, energie, vitalitate, bucurie, frumos, iar noi, prin atenția ce le-o oferim, prin faptul că le alegem și le ținem în mâini, că trăim mii de emoții, că vibrăm cu fiecare rând și le transmitem asta, că le închidem cu bucurie și împlinire și poate pe unele dintre ele le îmbrățișăm, le dăruim recunoștință și astfel le dăm o parte din noi, ca să trăiască veșnic Le dăruim eternitate, să existe dincolo de timp! Sigur veți zice, cum putem face asta, căci noi nu suntem eterni Simplu… Pentru că pe unele dintre ele le păstrăm, voluntar sau involuntar, în suflet El este! Andreea Neaună ECOUL HANGULUI Pagina 13 Anul IX, nr 33 Dascăli de altă dată Dascăli de altă dată SIMPOZiON ”Dascăli de altădată de pe Valea Bistriței” A cincea e diție a simpozionului ” Dascăli de altădată de pe Valea Bistriței ” s-a desfășurat în această vară, pe 16 august, la Căminul Cultural Borca Inițiativa acestor întâlniri aparține profesorului Dan Mihăilescu , de la Complexul Muzeal Neamț și a fost preluată de profesorul Paul Scripcaru, moderatorul întâlnirii Printre participanți s -au numărat absolvenți ai liceului Borca, profesori pensionari și activi ai școlilor Borca, Poiana Teiului, Farcașa, Grințieș, protopopul zonei - preotul Ionel Cuțuhan, preotul Nicolae Cojocaru, primarul comunei Borca, Geo-Ovidiu Niță După rugăciunea oficiată de preotul protopop Ionel Cuțuhan, primarul comunei Borca, Geo-Ovidiu Niță a ținut o cuvântare de suflet despre dascălii de odinioară Au urmat aducerile-aminte despre profesorii Alice și Vasile Florea ce au predat la Borca în anii 60 Doctorul Emanuel Nazaritean, președintele Uniunii Armenilor, filiala Roman, a prezentat-o pe profesoara Alice Florea Profesorul Vasile Florea a intervenit telefonic în timpul activității, starea lui de sănătate nepermițându-i să fie prezent fizic Foști elevi ai celor doi dascăli au depănat amintiri duioase, dar și amuzante despre ucenicia la liceul Borca de acum aproape jumătate de secol A urmat profesorul Mihăiță Peptănariu cu un laudatio despre profesorul universitar doctor docent Mircea Lazăr, filosof, sociolog și politolog la Universitatea de Hidrometeorologie din Sankt Petersburg, fost elev al liceului Borca Profesorul Mircea Lazăr a încântat apoi audiența cu un discurs savuros Bibliotecara Iolanda Lupescu a prezentat-o pe educatoarea Silvia Iliescu, aducând în discuție date biografice neștiute dintr-un trecut dominat de frică, tatăl doamnei fiind deținut politic Profesorul Paul Scripcaru a vorbit despre Gheorghe Dragomir, un dascăl uitat din Farcașa și despre folcloristul de valoare națională din Poiana Teiului, învățătorul Constantin Tănase-Teiu Preotul paroh Nicolae Cojocarua vorbit despre Marea Unire de la 1918 Momentele artistice au fost susținute d e Bianca Dahon, Camelia Todosia, Georgiana Ropotică și Bianca Teliuța Studentul teolog Alexandru Buzdugan a expus lucrările sale în ulei La sfârșitul întâlnirii s-a vizitat Centrul de Informare Turistică Farcașa și grădina ” Orizont”, unde s-a luat masa Sponsorizarea a aparținut Primăriei Borca După cinci ediții în care s-au făcut cunoscuți dascăli pe care lumea i-a uitat, dar care au făcut apostolat la școlile la care au predat, s-a ajuns la concluzia că biografiile trebuie adunate într-o carte Astfel ,identitatea Văii Bistriței va fi, încă o dată, salvată Educatoarea Silvia Iliescu Educatoarea Silvia Iliescu s-a născut pe data de 11 ianuarie ,1935, în familia pădurarului Constantin V Ana ,în satul Sabasa În familie au fost 5 băieți și 2 fete Până la instalarea comunismului în Borca, la 1 ianuarie 1948, Constantin Ana a lucrat ca pădurar la Domeniul Coroanei Borca, ca șef pază vânătoare și pescuit, apoi în cadrul Companiei Goetz La Borca, după desființarea Domeniului ECOUL HANGULUI Pagina 14 Anul IX, nr 33 Dascăli de altă dată Dascăli de altă dată Coroanei, a apărut organizația PMR,a carei secretar era Vasile Vrânceanu, zis ” Chiorul” Toți cei care au lucrat în slujba familiei regale au căzut în dizgrație, împreună cu familiile lor Vrânceanu a făcut plângere penală la Securitatea proaspăt înființată, împotriva lui Costică Ana Acesta locuia cu soția Casandra la cantonul Babșa Când au venit securiștii, Costică Ana a fugit pe geam Soția Casandra a fost lovită și fiind gravidă, a pierdut copilul La rugămintea soției, s-a predat, a fost arestat în vara anului 1948 și dus la Penitenciarul Iași A fost eliberat, apoi din nou arestat Ultimul loc de detenție a fost la Gherla, unde , spunea istoricul Al Zub, atunci student și tovarăș de suferință, s-a purtat ca un tată cu cei închiși în celulă, oferindu-le exemplul personal de supraviețuire Motivul arestării a fost” agitație împotriva formei de guvernământ a RPR” Ca să i se piardă urma, 3 ani de zile Costică Ana a fost fugar, familia neprimind nici un semn de la el A suferit în felul acesta, nevrând să-și expună familia pericolelor și vinovăției imaginare Condamnarea a avut efecte dezastruoase asupra familiei: i s-a confiscat averea-50 de oi, 4 ha pamânt, vaci, cai-, iar copiii au avut probleme la înscrierea la școlile pe care voiau să le urmeze Doar doi dintre copii au reușit să absolve școala normală, Aurel, ctitorul și directorul școlii Sabasa și Silvia, prima educatoare a comunei Borca Elevă fiind la Piatra Neamț, Silvia, pe atunci Ana,a urcat în autobuzul spre Piatra Neamț, împreună cu alți colegi O Skoda neagră a barat drumul autobuzului, din ea au coborât fruntașii comuniști din familia P , au confiscat carnetele de UTM și i-au înspăimântat pe tineri Oameni mici, neînsemnați și frustrați au dezlănțuit o prigoană împotriva tinerilor de pe Valea Bistriței, în perioada 1950-1955 Colega de cameră și bună prietenă a Silviei Ana , E P a fost exmatriculată de la școala normală pe motiv că părinții sunt chiaburi Atunci, E P a scris un denunț impotriva Silviei Ana Scrisoarea cu denunțul a fost ascunsă sub saltea,dar întâmplarea a făcut să fie găsită chiar de acuzată Eliberat în 1962, în prima duminică după ce a ajuns acasă, la Căminul Cultural Borca a fost organizată o mare adunare populară, în care a fost prezentat fostul deținut politic Constantin Ana, ca un dușman al poporului și al clasei muncitoare La această întâlnire a participat și nora lui C A , înv Aurica Ana Aceasta a fost atmosfera de teroare și de spaimă, în care a trăit Silvia Ana Iliescu Ea a fost singura din familie care a umblat din pușcărie în pușcărie să afle vești despre tatăl său Ea a fost și prevăzătoare, nevrând ca frații săi să fie observați și arestați În 1959, ajutată de înv Ileana Olaru, care era rudă cu ministrul justiției de atunci, Gheorghe Diaconescu, obtine o audiență Trei erau motivele audienței:teama de a nu fi expulzată toată familia în Bărăgan,redobândirea bunurilor confiscate- dintr-un exces de zel milițienii au luat și zestrea înv Aurica Ana - situația incertă în care se afla Costică Ana și toți ai săi Ministrul i-a spus: ” Du-te fetițo acasă și să știi că nu o să-l condamne nimeni de 2 ori! ”Silvia Ana Iliescu a trăit întâmplări înfricoșătoare, despre care se vorbea în șoaptă și pe care restul oamenilor din sat nici nu le bănuiau Cea mai mare izbândă a regimului comunist a fost să instaureze teroarea în rândul fruntaș ilor satelor și a familiilor acestora La 1 septembrie 1954, Silvia Ana a început activitatea de educatoare Prima grădiniță a fost pe locul actualului bloc al cadrelor didactice, apoi s-a mutat pe rând în ECOUL HANGULUI Pagina 15 Anul IX, nr 33 Dascăli de altă dată Dascăli de altă dată cancelaria școlii, în internat, în primărie, la Ocolul Silvic După amplasarea Căminului Cultural adus de la Ceahlău, grădinița s-a stabilit în două camere, în care astăzi funcționează biblioteca” Aurel Dumitrașcu” Se lucra diferențiat cu un număr enorm de copii În 1962, Silvia Ana s -a căsătorit cu înv și directorul școlii Soci, Gheorghe Iliescu,el însuși fecior de chiaburi si de deținut politic Avea vârsta de 27 de ani și până nu s-a clarificat situația tatălui său, nu a îndrăznit să se gândească și la ea Căsătoria religioasă s-a desfășurat pe ascuns, în casa miresei, în prezența nașilor și a preotului Vasile Gheorghiasa Tot de teamă, făcea parte din echipa de dansuri a comunei Repetițiile se făceau la școala Sabasa, durau pâna la ora 24, iar Silvia Iliescu străbătea un lung și anevoios drum de acasa de pe Borca ,până la școală Silvia Iliescu a obținut gradul1 în învățământ și a fost mereu evidențiată Chiar dacă s-au înființat grădinițe în toate satele, mamele preferau să-și aducă odraslele la grădinița din centru, la ” doamna Silvia” Era atât de dăruită meseriei sale, că se identifica cu instituția I -am fost elevă doamnei Silvia și am adorat-o Cu mintea de copil se văd altfel lucrurile, se percep fără menajamente defectele umane Ea, pentru mine, era imaculată Doamna știa să râdă, știa să improvizeze rolurile la teatrul de păpuși Ea decupa, cosea, transforma toate cârpele în păpuși frumoase și sugestive Versifica ușor Nici acum nu știu dacă rolul meu de cățel în care trebuia să spun ” Când mă voi înfuria/ Și mă voi arîta? Fărâme te fac/ Și-ți vin de hac! ” era creația ei, sau o strofă copiată dintr-o carte Doamna ne învăța pașii unui dans popular care avea următoarele strigături: ” Un genunchi/ Și-un papuc/ Și-i dau drumul/ Și mă duc” Ea a fost artistul desăvârșit în ceea ce făcea în clasă Pentru că nu era angajatul bugetar care trata profesia ca pe o meserie, avea conștiința responsabilității și a misiunii sale Atunci nu se punea problema că nu avea bază materială, investiție în educație, autonomie, salariu mare Materialele didactice erau confecționate de cei care predau Salariile erau extrem de mici, dar nimeni nu se plângea Sentimentul datoriei și a lucrului bine făcut erau mai importante decât avantajele materiale Doamna Silvia nu numai că educa, ea simțea iubire pentru copii, simțea că noi reprezentăm ceva pentru ea Începutul grădiniței înseamnă și lacrimi pentru copiii desprinși din mâna mamei Doamna Silvia, prin blândețea și sinceritatea ei, ne făcea, într-un final, să zâmbim Pe lângă multe cunoștințe, avea o creativitate ieșită din comun și o capacitate de a transforma orice activitate în joc Doamna era și protectoare, astfel mă recupera pe mine de pe malul Bistriței, unde fugisem după o dispută cu 2 fetițe, cosea rochița Anișoarei Alămâie, pentru că și-o rupsese într-un gard și trebuia să o tempereze pe mama care,lăsase baltă clasa ei și venise să mă pedepsească, după ce serviciile locale de contrainformații au anunțat-o că am fugit pe malul Bistriței Doamna ne învăța și ne ajuta să ne îmbrăcăm când plecam acasă Doamna împărțea pachețelele cu mâncare în pauza de masă și dădea să manânce și celor care nu aveau Nu-i mare lucru, ar spune unii Atunci de ce nu pot face toți meseria aceasta? Dacă a ajutat la formarea mea?Gustul pentru livresc ei i-l datorez Poveștile, poezia teatrul au fost semințele aruncate într-un pământ roditor Că toată viața am vrut să trăiesc printre cărți, de la grădiniță mi se trage O boală necruțătoare cardiacă a ținut-o pe doamna Silvia departe de lume După pensionare aproape că nu a mai ieșit de acasă Nu a fost niciodată menajată Deși se știa că este suferindă, era trimisă iarna să facă recensământ prin sat La 14 iunie, 2017, s-a stins din viață Bibliotecar, Iolanda Lupescu